# Устав

# на

# Народно читалище“Светлина - 1905 г.”- с.Караманово, общ.Ценово, обл. Русе

## ГЛАВА ПЪРВА ОБЩИ ПОЛОЖЕНИЯ

**Чл.1:** Народно Читалище “Светлина - 1905 г” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

**Чл.2:** В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3:** Читалището е юридическо лице с нестопанска цел. То подлежи на вписване в регистъра на Окръжния съд.

**Чл.4:** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5:** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6:** Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

## ГЛАВА ВТОРА ЦЕЛИ, ДЕЙНОСТИ И ЗАДАЧИ

**Чл.7:** Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението.
2. Запазване на обичаите и традициите на българския народ.
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.
5. Осигуряване на достъп до информация.

**Чл.8:** За постигането на своята цел читалището извършва следните дейности:

1. Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи.
2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.
6. Предоставя компютърни и интернет услуги.

**Чл.9:** Читалище“Светлина - 1905 г” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

## ГЛАВА ТРЕТА УЧРЕДЯВАНЕ, ПРЕКРАТЯВАНЕ, ЧЛЕНСТВО

**Чл.10:**

1. Читалище “Светлина - 1905 г.” е основано през 1905 година.
2. То се регистрира в окръжния съд в съответствие с §2 от предходните и заключителни разпоредби и в МК в съответствие с чл.10 от Закона за народните читалища
3. Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.
2. Читалището може да бъде прекратено и по решение на окръжния съд съгласно чл.27 от ЗНЧ.

**Чл.12:** Членовете на читалище “Светлина - 1905 г.” могат да бъдат индивидуални , колективни, почетни, дарители.

**Чл.13:**

1. Индивидуалните членове са български граждани. Те са действителни и спомагателни.
2. Действителни членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.
3. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в намален размер – да се изпише колко намален.
4. Членството се учредява или продължава с акта на плащането на членския внос . Води се регистър на читалищните членове.
5. Членството се прекратява:
   * с писмено заявление на читалищния член;
   * когато не участва в дейността на читалището;
   * когато не е платен членският внос в рамките на календарната година;
   * когато не участва в три последователни заседания на Общото събрание;
   * когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

6. Нови членове се приемат от Общото събрание.

**Чл.14:**

1. ЧЛЕНОВЕТЕ на читалище “Светлина - 1905 г.” имат право:
   1. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.
   2. Да получават информация за дейността на читалището.
   3. Да участват в обсъждане на дейността на читалището.
   4. Да ползват с предимство неговата база и услугите му.
2. ЧЛЕНОВЕТЕ на читалище “Светлина - 1905 г.” са длъжни:
   1. Да плащат редовно членския си внос – размер на 5,00 лв.
   2. Да спазват Устава на читалището.
   3. Да участват според възможностите си в дейността на читалището.
   4. Да опазват недвижимото имущество и предприемат стъпки за обогатяването му.
   5. Да не уронват доброто име и престижа на читалище “Светлина - 1905 г.” .

**Чл.15:**

1. Колективни членове на читалище “Светлина - 1905 г.” могат да бъдат:
   1. Професионални и стопански организации.
   2. Търговски дружества, регистрирани по установения ред, кооперации и сдружения с нестопанска цел.
   3. Културно-просветни и любителски клубове, творчески колективи, учебни заведения.
2. Колективните членове съдействат:
   1. За осъществяване на целите на читалище “Светлина - 1905 г.” .
   2. Подпомагат финансово дейностите по поддържането и обогатяването на материалната база.
   3. Имат право на един глас.
3. Членството на колективните членове се учредява и поддържа чрез писмено споразумение или договор, които не могат да накърняват интересите на читалище“Светлина - 1905 г.” .

1. Колективното членство се прекратява:
   1. По писмено искане на колективен член.
   2. При фактическо прекъсване на взаимоотношенията между колективен член и читалище “Светлина - 1905 г.” в продължение на една календарна година.

**Чл.16:** Почетните членове на читалище “Светлина - 1905 г.” ” са български и чужди граждани, както и дарители с изключителни заслуги към него.

## ГЛАВА ЧЕТВЪРТА УПРАВЛЕНИЕ

**Чл.17:** Органите за управление на читалище “Светлина - 1905 г.” са:

1. Общото събрание.
2. Читалищното настоятелство.
3. Проверителната комисия.

**Чл.18:** Върховен орган на читалището е Общото събрание. То се състои от всички членове на читалището, имащи право на глас.

**Чл.19: Общото събрание:**

1. Изменя и допълва Устава.
2. Избира и освобождава членове на Настоятелството, Проверителната комисия и Председателя.
3. Изключва членове на читалището.
4. Определя основните насоки за дейността на читалището.
5. Взема решения за членуване или прекратяване на членството в Читалищно сдружение.
6. Приема бюджета на читалището.
7. Приема годишния отчет до края на януари на следващата година.
8. Обявява почетни членове, в т.ч. дарителите.
9. Отменя решения на органите на читалище “Светлина - 1905 г.” .
10. Взема решения за отнасяне до съда на незаконосъобразни действия на ръководството или на отделни членове.
11. Взема решение за прекратяване на читалището. Решенията на Общото събрание са задължителни за другите органи на читалището.
12. Определя размера на членския внос.
13. Взема решения за откриване на клонове на читалището след съгласуване с общината.

**Чл.20: Събрания**

1. Редовно общо събрание на Народно читалище “Светлина - 1905 г.” се свиква от Настоятелството веднъж годишно.
2. Извънредно общо събрание на Народно читалище“Светлина - 1905 г.” . може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.
3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.
4. Общото събрание е законно, ако присъстват най-малко половината от имащите право на глас членове на Народно читалище “Светлина - 1905 г.” . При липса на кворум събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.
6. Две трети от членовете на Общото събрание на Народно читалище“Светлина - 1905 г.” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.
7. Искът се предявява в едномесечен срок от узнаването на решението, но не по-късно от една година от датата на вземане на решението.
8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21: Читалищното настоятелство:**

1. Изпълнителен орган на Народно читалище “Светлина - 1905 г.” е Читалищното настоятелство. То се състои от пет /5/ члена, избрани за 3 /три/ години. Те не могат да имат роднински връзки по права и съребрена линия до четвърта степен.
2. Настоятелството :
   1. Свиква общото събрание и изпълнява взетите от него решения.
   2. Подготвя и внася в Общото събрание проект за бюджет на читалището, следи за изпълнението му и утвърждава щата му.
   3. Подготвя и внася в Общото събрание отчет по бюджета и дейността на читалището.
   4. Назначава Секретаря на читалището и утвърждава длъжностната му характеристика.
   5. Взема решения относно изпълняването на програмата и приетия годишен бюджет.
   6. Взема решения за назначаване на щатния и хонорования персонал и за определяне на хонорарите им и трудовите възнаграждения.
   7. Приема годишни планове за работата на читалището и програмите на отделните колективи.
   8. Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.
   9. Решава въпросите за създаване и закриване на колективи за художествено творчество, школи, курсове и други.
   10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.
   11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.
   12. Взема решения за морално и материално стимулиране и поощряване на читалищни членове и дейци, работещи в читалището.
3. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22:**

1. Председателят на читалището се избира пряко от Общото събрание за три години въз основа на чл.17 от ЗНЧ.
2. Председателят представлява читалището заедно и поотделно със Секретаря на читалището.
3. Свиква и ръководи заседанията на Настоятелството и председателства Общото събрание.
4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.
5. Отчита дейността си пред Читалищното настоятелство.

**Чл.23:**

* 1. Секретарят на читалището:

- организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.24:**

1. Проверителната комисия се състои от трима /3/ членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен.
2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.
3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.
4. Комисията взема решения с мнозинство повече от половината.

**Чл.25:** Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.

**Чл.26:** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

**Чл 27:** Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

## ГЛАВА ПЕТА ИМУЩЕСТВО И ФИНАНСИ

**Чл.28:** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл.29:** Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

**Чл.30:** Читалището набира средства от следните източници:

1. Членски внос.
2. Културно-просветна и информационна дейност, включително школи и курсове.
3. Субсидия от държавния и от общинския бюджет.
4. Наеми от движимо и недвижимо имущество..
5. Дарения и завещания.
6. Други приходи, включително от стопанска дейност.

**Чл.31:** Единният читалищен бюджет се формира от всички приходоизточници - собствени и от субсидии.

**Чл.32:** Читалищното настоятелство изготвя годишния отчет за приходите и разходите,

който се приема от Общото събрание.

**Чл.33:**Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.

**Чл.34:** Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори , сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Счетоводната отчетност се води в съответствие със Закона за счетоводството и подзаконовите документи.

## ГЛАВА ШЕСТА ПРЕКРАТЯВАНЕ

**Чл.35:** Читалището може да бъде прекратено по решение на Общото събрание или на Окръжния съд.

*(МОЖЕ ДА СЕ МАХНЕ ЧЛ. 36 И ДА СЕ ЗАПИШЕ СЪГЛАСНО ЧЛ. 27 ОТ ЗНЧ)*

**Чл.36:** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

## ГЛАВА СЕДМА

## ЗАКЛЮЧИТЕЛНИ РАЗПОРЕДБИ

1. Читалището има име - " “Светлина - 1905 г.”.
2. Читалището има кръгъл печат, надпис Народно читалище“Светлина - 1905 ” с окръжност в средата с годината на основаването - 1905 г.
3. Празник на Читалището е 24 май.

Промените в Устава са приети на общо събрание на Народно читалище“Светлина - 1905 г.”, проведено на 15.03.2018 година.

**Членове на читалищното настоятелство:**

1. Иван Тодоров Иванов – Председател на НЧ;
2. Румяна Ангелова Николаева;
3. Таня Костова Борисова;
4. Пламенка Костадинова Петкова;
5. Троян Любомиров Троянов.

Членова на проверителната комисия:

1. Тончо Тодоров Тончев;
2. Ваня Тодорова Иванова;
3. Ренета Георгиева Крова.

**КУЛТУРЕН КАЛЕНДАР НА НЧ „Светлина- 1905”, с. Караманово,обл.Русе**

**За 2019 година**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 01 януари | Караманово  обл.Русе | **Васильов ден**  **Сурваки** | НЧ”Светлина-1905г.” | П.Герасимова  0879326417 |
| 21 януари | Караманово  обл.Русе | **Ден на родилната помощ** | НЧ”Светлина-1905г.” | П.Герасимова  0879326417 |
| 14 февруари | Караманово  обл.Русе | **Трифон Зарезан**  **Ден на лозаря** | НЧ”Светлина-1905г.”,  Кметство Караманово и  ППК.” Старт-93” | П.Герасимова  0879326417 |
| 19 февруари | с.Караманово  обл.Русе | **146 година от гибелта на Васил Левски- изложба на материали и беседа посветени на живота и делото на Левски** | НЧ”Светлина-1905г.” | П.Герасимова  0879326417 |
| 01 март | с.Караманово  обл.Русе | **Ден на самодееца** | НЧ”Светлина-1905г.” | П.Герасимова  0879326417 |
| 01 март | с.Караманово  обл.Русе | **Баба Марта**  **Тържество,изработка и изложба на мартеници** | НЧ”Светлина-1905г.” и  Пенсионерски клуб „Златни години” | П.Герасимова  0879326417 |
| 03 март | с.Караманово  обл.Русе | **Трети март – национален празник на България** | НЧ”Светлина-1905г.”,  Кметство Караманово, ОУ”Хр.Ботев” и  ДГ”Радост” | П.Герасимова  0879326417 |
| 08 март | с.Караманово  обл.Русе | **Международен ден на жената** | НЧ”Светлина1905г.” и  Кметство Караманово | П.Герасимова  0879326417 |
| 16 март | с.Караманово  обл.Русе | **Конска кушия /надбягвания с коне/** | НЧ”Светлина1905г.” и  Кметство Караманово | П.Герасимова  0879326417 |
| 22 март | с.Караманово  обл.Русе | **Посрещане на Пролетта** | НЧ”Светлина1905г.” | П.Герасимова  0879326417 |
| 31 март | с.Караманово  обл.Русе | **67 години от безсмъртният подвиг на младши сержант Асен Илиев - изложба посветени на живота и делото на граничаря** | НЧ”Светлина1905г.” | П.Герасимова  0879326417 |
| 02 април | с.Ценово  обл.Русе | **Ден на Община Ценово** | Община Ценово | П.Герасимова  0879326417 |
| 08 април | с.Караманово  обл.Русе | **Международен ден на ромите** | НЧ”Светлина1905г.” и  Кметство Караманово | П.Герасимова  0879326417 |

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 24 април | Караманово  обл.Русе | **Тържество**  **90 години от рождението на героя - граничар Асен Илиев** | НЧ”Светлина-1905г.” и  Кметство Караманово | П.Герасимова  0879326417 |
| 28 април | Караманово  обл.Русе | **ВЕЛИКДЕН** | НЧ”Светлина-1905г.”,  Кметство Караманово, ОУ”Хр.Ботев” и  ДГ”Радост” | П.Герасимова  0879326417 |
| 24 май | Караманово  обл.Русе | **Ден на Славянската писменост** | НЧ”Светлина-1905г.”,  ОУ”Хр.Ботев” и  ДГ”Радост” | П.Герасимова  0879326417 |
| 01 юни | с.Караманово  обл.Русе | **Международен ден на детето** | НЧ”Светлина-1905г.”,  ОУ”Хр.Ботев” и  ДГ”Радост” | П.Герасимова  0879326417 |
| 02 юни | с.Караманово  обл.Русе | **Ден на Ботев и загиналите герои за България** | НЧ”Светлина-1905г.” | П.Герасимова  0879326417 |
| 05 юни | с.Караманово  обл.Русе | **Световен ден на околна среда**  **беседа и поход до хижата** | НЧ”Светлина-1905г.” | П.Герасимова  0879326417 |
| 24 юни | с.Караманово  обл.Русе | **Обичаят Ладуване**  **/Еньовден/** | НЧ”Светлина-1905г.” | П.Герасимова  0879326417 |
| 12 август | с.Караманово  обл.Русе | **Международен ден на младежта** | НЧ”Светлина1905г.” и  Кметство Караманово | П.Герасимова  0879326417 |
| 06 септември | с.Караманово  обл.Русе | **134 г. от Съединението на Княжество България и Източна Румелия, 1885 г** | НЧ”Светлина1905г.” | П.Герасимова  0879326417 |
| 16 септември  -  22 септември | с.Караманово  обл.Русе | **Международен ден на мобилността** | НЧ”Светлина1905г.”,  Кметство Караманово и  ОУ”Хр.Ботев” | П.Герасимова  0879326417 |
| 22 септември | с.Ценово  обл.Русе | **Фолклорен фестивал “Ценово пее и танцува”** | Община Ценово | П.Герасимова  0879326417 |
| 27 септември | с.Караманово  обл.Русе | **Ден на туризма** | НЧ”Светлина1905г.” | П.Герасимова  0879326417 |
| 01 октомври | с.Караманово  обл.Русе | **Международен ден на възрастните хора** | НЧ”Светлина-1905г.” и  Пенсионерски клуб „Златни години” | П.Герасимова  0879326417 |
| Октомври | с.Караманово  обл.Русе | **Празник на земята и плодородието „От нивата до трапезата”** | НЧ”Светлина-1905г.”,Кметство Караманово ,  Пенсионерски клуб „Златни години” и ППК „Старт-93” | П.Герасимова  0879326417 |

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 01 ноември | Караманово  обл.Русе | **Ден на народните будители** | НЧ”Светлина-1905г.” | П.Герасимова  0879326417 |
| Ноември | Караманово  обл.Русе | **Традиционен събор на**  **с. Караманово** | НЧ”Светлина-1905г.” и  Кметство Караманово | П.Герасимова  0879326417 |
| 21 ноември | Караманово  обл.Русе | **Ден на християнското семейство** | НЧ”Светлина-1905г.”,  ОУ”Хр.Ботев” и  ДГ”Радост” | П.Герасимова  0879326417 |
| Декември | с.Караманово  обл.Русе | **Коледно-**  **новогодишни празници** | НЧ”Светлина-1905г.” и  Кметство Караманово | П.Герасимова  0879326417 |

**Забележка: Културният календар представлява една отворена система и през настоящия период подлежи на изменения и допълнения.**

**СЪСТАВИЛ:……………………. УТВЪРДИЛ:…………………**

**/П.Герасимова / /И.Иванов/**

**О Т Ч Е Т**

ЗА ДЕЙНОСТТА НА НАРОДНО ЧИТАЛИЩЕ „СВЕТЛИНА-1905г.”

ПРЕЗ 2018 ГОДИНА

Българските читалища са тези места, които през годините и до днес са стожер на самобитността на българина, мястото, където хората са получавали и получават емоционален заряд от книгите, песните, танците, в библиотеките, в художествените състави, в любителските театрални постановки.

Изтеклия отчетен период беше изпълнен с динамика, напрежение и воля за ползотворни дела в името на културния живот . Обръщайки поглед във времето се убеждаваме, че с всяка измината година читалището все повече се превръща в най-масовата форма и място, където се реализират културни политики, хората общуват с изкуството, занимават се с творчество. Многобройните и разнообразни мероприятия предоставят възможност на всеки човек да реализира онази част от себе си, която е останала в сянка и да търси път за нейната изява. В съответствие с изискванията на времето, читалището все повече се утвърждава като място, осигуряващо достъп до култура и информация с мисия да създава, опазва и разпространява духовните ценности, като място, където може да се осъществи повелята на времето – обучение цял живот, творческо дълголетие.

Дейността на Народно читалище “ Светлина - 1905 г.” през отчетния период беше основно насочена към съхраняване и развитие на традиционните читалищни дейности – библиотечна, художествена самодейност, културно-масови прояви и организационни дейности.

За изпълнение на тези предизвикателства, Читалищното настоятелство се водеше от годишния план и календара за културната дейност на читалището. Трудно, но реалистично е читалището да бъде водещо културно средище в селото. Много по-трудно е обаче, извоюваната позиция да бъде запазена. С целенасочената културна дейност, с тематичните мероприятия, с организирането на общоселските традиционни празници и обичаи, читалището се утвърди като обществено значима институция със собствен принос в културния живот. Читалищното настоятелство работи със свой стил и стандарт при подготовката и провеждането на отделните дейности. Добрите сценарии, както и отговорната професионална подготовка на участващите в мероприятията са важен критерий с положителен ефект.

Правилното функциониране и развитие на библиотеката, опазването и актуализирането на библиотечния фонд, както и превръщането на читалището в информационен център е другото предизвикателство.

Библиотечният фонд наброява 3809 библиотечни единици /книги/. През годината са регистрирани 176 читатели а общо потребители регистрирани в библиотеката са 520 , в т.ч. за ползване на компютрите. Все още болшинството от читателите са възрастни и ученици. Малко са читателите младежи и работещи. През 2018г Книжният фонд се обогати с 118 заглавия,средствата необходими за закупуването на книги бяха осигурени по програма „Българските библиотеки –съвременни центрове за четене и информираност“ от Министерство на култура . Направени са дарения от Диана Георгиева от Русе, Нина Билева, Издателска къща Персей.

Библиотечно-информационният център е оборудван с три броя компютри и 3в1/ принтер, скенер, копир/ по проекта ,,Глобални библиотеки”, един лаптоп - дарение от община Ценово и ламинатор- дарение от читалищата в общината. Центърът предлага информация извън книгите – интернет, библиографски, пълно текстови и информационни бази данни. В него се изработват покани и програми за културни събития, подготвят се и се изнасят мултимедийни презентации, провеждат се индивидуални обучения и консултации, изготвят се справки, отчети, изпраща се искана информация до различни институции.

Провежданата от читалището културно-масова дейност има за цел в мероприятията да участват повече хора – читалищни дейци, възрастни хора, ученици и деца. Осъзната истина е, че българската нация е оцеляла повече от 1300 години благодарение на приемствеността между поколенията на нашето национално богатство – културата. Затова читалището работи за поддържане на традициите, да се пресъздават обичаи от християнския празничен календар. При добра организация и подготовка бяха отпразнувани:

Денят на родилната помощ, Денят на лозаря /Трифонов ден/ ,3-ти март, 66 години от безсмъртния подвиг на Асен Илиев, Великден , 150 – годишни храм “Възнесение господне“, Еньовден, Деня на Християнското семейство, Запалване на коледните светлини и Коледният концерт .

Изминалата година беше успешна и за любителското художествено творчество. Продължиха своята творческа дейност: Смесена фолклорна група ,,Родни гласове”; Женска фолклорна група ,,От извора”; Танцова формация ,,Колорит” и Театрален състав. Художествените състави преживяха много емоционални моменти изпълнени с напрежение и притеснения. Участваха във всички местни мероприятия. Заслужено бяха аплодирани от публиката,която многократно беше вдигната на крака.

За Смесената фолклорна група ,,Родни гласове”, изминалата година дари песен посветена на Караманово, по повод 150 – годишнината на храма.

Женската фолклорна група ,,От извора” постигна успех в Фолклорния фестивал в Николово „Под Липите“ – Първо място ,златен медал , Отлично представяне и грамота на морския фестивал в ,,Албена.

Танцова формация ,,Колорит” с изявите си винаги е вълнувала публиката, това го показаха на Еньовден,Благотворителния концерт „Подай ръка“ в Ценово, И с участието в фестивала село Водица „Хоро и песен във Водица всяка есен“, където заеха второ място и бяха отличени с грамота и медал.

Театралния състав продължава да се развива под ръководството на Зоя Кирилова и взима активни участия в мероприятията организирани от читалището.

Въпреки огромното ни желание липсата на собствена материална база ни лишава от всякаква възможност за участие в европейски проекти и програми. Всичко това е крайно недостатъчно за поддържане и обновяване на материалната база, книжния фонд и разнообразието в любителското творчество. Но резултатите от читалищната дейност показват, че макар и със скромно финансово осигуряване, благодарение на правилното разпределение и управление на средствата, читалището е в стабилно финансово състояние.

Независимо от тежката икономическа обстановка, дейността на читалището през изминалата година стоеше на вниманието на община Ценово, кметство Караманово и Земеделска кооперация ,,Старт-93”. В провежданите мероприятия многократно участваха, а също така често подпомагаха финансово и материално, кметът на общината д-р Петър Петров, кметът на Караманово - Бисер Блажев, председателят на Земеделската кооперация – д-р Михаил Билев.

Общото състояние на материалната база е добро. Независимо, че тя не е собственост на читалището, същата се поддържа от читалището.

Читалищното настоятелство работи функционално през изминалата година. Проведени са 5 заседания, на които са обсъждани важни въпроси и са взети решения, касаещи нормалната дейност на читалището- организационни въпроси, планове за мероприятия, регламентиране участия на художествените състави и др.

Благодарение на всички членове на читалището се канализира дух на непринудена занимателност, на необходимост от знания.

Това е в основни линии в дейността на читалището през изминалата една година.

25.03.2019г. Председател на НЧ,,Светлина-1905г.”:

с. Караманово И.Иванов